Ar fore dydd Nadolig
Ar fore dydd Nadolig
Esgorodd y Forwynig 
Ar Geidwad bendigedig; 
Ym Methlem dref y ganwyd ef 
Y rhoes ei lef drosom ni. 
O Geidwad aned, 
Fe wawriodd arnom ddydd. 

Dros euog ddyn fe’i lladdwyd 
Ac mewn bedd gwag fe’i dodwyd 
Ar ôl y gair ‘Gorffennwyd’; 
Ond daeth yn rhydd y trydydd dydd 
O’r beddrod prudd drosom ni. 
O Geidwad aned, 
Fe wawriodd arnom ddydd. 

O rasol Fair Forwynig, 
Mam Ceidwad bendigedig, 
Yr Iesu dyrchafedig. 
Ger gorsedd nef eiriola’n gref, 
A chwyd dy lef drosom ni. 
O Geidwad aned, 
Fe wawriodd arnom ddydd.

Barddoniaeth gan awduron dienw
Carolau plygain
Cerddi am y Nadolig